তারপরও মৃত মুজিবের সাথে শুরু করে নতুন শত্রুতা। তাঁকে ইতিহাসের পাতা থেকে চিরতরে মুছে ফেলার জন্য বিভিন্ন সময়ে বঙ্গবন্ধুবিরোধী দেশি-বিদেশী শক্তি সরকারী প্রচার মাধ্যম ব্যবহার করে ইতিহাস থেকে বঙ্গবন্ধুর নাম নিশানা মুছে ফেলার অপতৎপরতা চালায়। নতুন প্রজন্মেও কাছে বঙ্গবন্ধুকে অচ্ছুত করে তোলার জন্য স্কুল,কলেজ, বিশ্ববিদ্যালয় ও মাদ্রাসার পাঠ্য বইতে আমাদের মহান মুক্তিযুদ্ধের স্বপ্নদ্রষ্ট্রা বঙ্গবন্ধুকে খলনায়কে পরিনত করার জন্য ইতিহাস বিকৃতির যত চেষ্টা আছে করা হয়। বাংলাদেশের স্বাধীনতার মহানায়ক বঙ্গবন্ধুর অবিস্মরনীয় অবদানকে মুছে ফেলার কোনো অপচেষ্টাই তাদের সফল হয়নি। তাই স্বাধীনতার চল্লিশ বছর পরও তাঁর মহিমা ও কীর্তিগাঁথা প্রদ্যোত আলোর বিচ্ছুরণের ন্যায় বাঙালির প্রাণে প্রাণে ছড়িয়ে পড়েছে। তিনি চির অক্ষয়, বাঙালির হৃদয়ের মণিকোঠায় একান্ত আপনজন। জীবিত অবস্থায় পাকিস্তানী শোষকগোষ্ঠী তাঁকে বার বার গ্রেফতার করে, ভারত তাবেদারীর নানা অপবাদ দিয়েও যেমন স্থিমিত করতে পারেননি, তেমনি বঙ্গবন্ধু হত্যাকান্ডের পর পাকিস্তানী হানাদার ও আই-এস-আই-এর এদেশীয় দোসর ও প্রেতাত্মরা শত চেষ্টা করেও বঙ্গবন্ধু মুজিবের নাম বাঙালির হৃদয় থেকে মুছে ফেলতে পারেনি।